‘मैले यो फिल्मका तीनवटै गीत र ट्रेलर हेरेको छु,’ प्रदेशीले भने, ‘यो फिल्ममा म आफैंले पनि महत्त्वपूर्ण भूमिका निभाएको छु । फिल्म समग्रमा अत्यन्त राम्रो र समयसापेक्ष बनेको छ, त्यसकारण मैले यसको भारतमा प्रदर्शनको अधिकार सुरक्षित पारेको हुँ । दिल्ली र मुम्बईमा प्रशस्त नेपाली छन्, त्यहाँका हलहरूमा प्रदर्शन गर्छु । दार्जिलिङ, सिक्किम, सिलिगुडीलगायत नेपालीभाषीहरूको बाक्लो बसोबास रहेका ठाउँहरूमा पनि सम्भावना राम्रो छ ।’
